Λάζαρος Βυζαντιάδης

Ο Λάζαρος Βυζαντιάδης (2 Απριλίου 1938 – Μάιος 2008) ήταν Έλληνας Διεθνής Μετρ (ΙΜ) (1969), δύο φορές νικητής του Ελληνικού ατομικού Πρωταθλήματος Σκακιού (1965, 1966). 

 Βιογραφικά στοιχεία 
Ο Βυζαντιάδης γεννήθηκε στις 2 Απριλίου 1938 στην Κωνστάντζα της Ρουμανίας. Έμαθε να κινεί τα σκακιστικά κομμάτια σε ηλικία 12 ετών και εγκαταστάθηκε οριστικά στη χώρα καταγωγής του, την Ελλάδα, το 1952. Πρωτοεμφανίστηκε σε επίσημους αγώνες το 1957 και γρήγορα ανέβηκε στην κορυφή του ελληνικού σκακιού. Οι επαγγελματικές του υποχρεώσεις ως επιχειρηματία δεν του επέτρεπαν να συμμετέχει σε πολλά τουρνουά. Παρόλα αυτά αναδείχθηκε πρωταθλητής Ελλάδας το 1965 και το 1966 και το 1968 πήρε τον τίτλο του Διεθνή Μετρ. Πρωταγωνίστησε στο ελληνικό σκάκι τις δεκαετίες του ΄60 και του ΄70 και συμμετείχε με την εθνική μας ομάδα στις Σκακιστικές Ολυμπιάδες των 1962, 1964, 1966, 1968, 1970, 1972 και 1974. Το 1967 συμμετείχε στο European Interzonal Championship στη Σερβία, όπου μοιράστηκε τη 17η - 18η θέση.

Για πολλά χρόνια, δεν ήταν ενεργός, όσον αφορά το σκακιστικό κομμάτι. Αυτό, όμως, δεν θα ήταν εμπόδιο να παρευρεθεί το 2005 όταν η αγαπημένη του ομάδα, Α.Ε.Κ., ίδρυσε το σκακιστικό της τμήμα. Έτσι, την αγωνιστική περίοδο 2005-2006 αγωνίστηκε μετά από πολλά χρόνια και για τελευταία του φορά, παίζοντας σε 6 αγώνες, στο πρωτάθλημα της Β΄ Τοπικής Αττικής. Συνετέλεσε έτσι στην πρώτη επιτυχία της νεοσύστατης ομάδας της Α.Ε.Κ., δηλαδή στην κατάληψη της πρώτης θέσης στην κατηγορία της και στην άνοδο στην μεγαλύτερη κατηγορία. Την επόμενη αγωνιστική χρονιά (2006 - 2007) ο Λάζαρος Βυζαντιάδης δεν μπόρεσε να αγωνισθεί με την ΑΕΚ, αν και το ήθελε πολύ, λόγω ασθένειας. Έφυγε από την ζωή την Πρωτομαγιά του 2008.

Τον Ιούνιο του 1968 αντιμετώπισε, μαζί με άλλους τέσσερις αξιόλογους Έλληνες σκακιστές, τον μετέπειτα Παγκόσμιο Πρωταθλητή, Ρ.Τ. Φίσερ, κατορθώνοντας να διατηρήσει το πλεονέκτημα μέχρι τις τελευταίες 5 κινήσεις, όπου μία αβλεψία τον έκανε να χάσει την παρτίδα μέσα από τα χέρια του. Ο μεγάλος Αμερικανός παίκτης σημείωσε ένα σκορ 4.5 - 0.5 επί των Ελλήνων, καθώς ο Γ. Τρικαλιώτης ήταν ο μοναδικός που κατάφερε να αποσπάσει ισοπαλία. 

Το 1969 του απονεμήθηκε από τη Διεθνή Σκακιστική Ομοσπονδία ο τίτλος του Διεθνούς Μετρ (ΙΜ).

 Αποτελέσματα Σκακιστικών Τουρνουά 
Ο Λ. Βυζαντιάδης εκπροσώπησε την Ελλάδα σε αρκετές σκακιστικές ολυμπιάδες. Τα αποτελέσματά του φαίνονται αναλυτικά στον παρακάτω πίνακα:
ΈτοςΕκπροσώπησηΑριθμός ΣκακιέραςΟλυμπιάδαΠόληΑποτελέσματα1962 Ελλάδα4η σκακιέρα15η Ολυμπιάδα Βάρνα +2, =1, -81964 Ελλάδα3η σκακιέρα16η Ολυμπιάδα Τελ Αβίβ +4, =5, -61966 Ελλάδα1η σκακιέρα17η Ολυμπιάδα Αβάνα +6, =6, -61968 Ελλάδα1η σκακιέρα18η Ολυμπιάδα Λουγκάνο +3, =5, -61970 Ελλάδα2η σκακιέρα19η Ολυμπιάδα Ζίγκεν +2, =5, -61972 Ελλάδα2η σκακιέρα20η Ολυμπιάδα Σκόπια +4, =5, -71974 Ελλάδα4η σκακιέρα21η Ολυμπιάδα Νίκαια +9, =4, -5
Ο Λ. Βυζαντιάδης αγωνίστηκε με την Ελλάδα στα προκριματικά του Ευρωπαϊκού Ομαδικού Πρωταθλήματος Σκακιού. Τα αποτελέσματά του φαίνονται αναλυτικά στον παρακάτω πίνακα:
ΈτοςΕκπροσώπησηΑριθμός ΣκακιέραςΠροκριματικά ΠρωταθλήματοςΑποτελέσματα1970 Ελλάδα1η σκακιέραΠροκριματικά 4ου Ευρωπαϊκού Ομαδικού Σκακιστικού Πρωταθλήματος +0, =3, -31973 Ελλάδα2η σκακιέραΠροκριματικά 5ου Ευρωπαϊκού Ομαδικού Σκακιστικού Πρωταθλήματος +1, =1, -11977 Ελλάδα4η σκακιέραΠροκριματικά 6ου Ευρωπαϊκού Ομαδικού Σκακιστικού Πρωταθλήματος +0, =1, -11980 Ελλάδα4η σκακιέραΠροκριματικά 7ου Ευρωπαϊκού Ομαδικού Σκακιστικού Πρωταθλήματος +0, =1, -0
Ο Λ. Βυζαντιάδης εκπροσώπησε την Ελλάδα στις Βαλκανιάδες Σκακιού Ανδρών. Τα αποτελέσματά του φαίνονται αναλυτικά στον παρακάτω πίνακα:
ΈτοςΕκπροσώπησηΑριθμός ΣκακιέραςΒαλκανιάδαΠόληΑποτελέσματα1971 Ελλάδα1η σκακιέρα3η Βαλκανιάδα Αθήνα +0, =3, -11972 Ελλάδα2η σκακιέρα4η Βαλκανιάδα Σόφια +0, =1, -31973 Ελλάδα2η σκακιέρα5η Βαλκανιάδα Ποϊάνα Μπρασόφ +0, =3, -11975 Ελλάδα1η σκακιέρα7η Βαλκανιάδα Κωνσταντινούπολη +0, =2, -21976 Ελλάδα1η σκακιέρα8η Βαλκανιάδα Αθήνα +1, =1, -21977 Ελλάδα3η σκακιέρα9η Βαλκανιάδα Αλμπένα +0, =3, -11978 Ελλάδα6η σκακιέρα10η Βαλκανιάδα Băile Herculane +0, =2, -2

 Αξιοσημείωτες Παρτίδες 

1. d4 Nf6 2. Nc3 d5 3. Bg5 Nbd7 4. e3 e6 5. Bd3 c5 6. Nf3 Be7 7. O-O O-O 8. Re1 h6 9. Bh4 a6 10. a4 b6 11. Bg3 Bb7 12. h3 c4 13. Bf1 Bc6 14. e4 Nxe4 15. Nxe4 dxe4 16. Nd2 b5 17. Nxe4 Nf6 18. Nxf6 Bxf6 19. axb5 axb5 20. Rxa8 Qxa8 21. c3 Bd5 22. f3 Qa6 23. Qd2 Ra8 24. Be2 Qb6 25. Bd1 Ra2 26. Bc2 b4 27. Kf1 Kf8 28. Rb1 bxc3 29. Qxc3 Qa5 30. Be1 Qxc3 31. Bxc3 Ke8 32. Kf2 Kd7 33. g3 Bd8 34. Be4 Kc6 35. Ke3 f5 36. Bxd5 Kxd5 37. g4 fxg4 38. hxg4 Bb6 39. f4 Ra8 40. Rf1 Ra7 41. Rh1 1/2-1/2
• Ο Βυζαντιάδης ήταν από τους πρώτους Έλληνες παίκτες που κατάφερναν να στέκονται ικανοποιητικά απέναντι σε μεγάλους παίκτες -γνωστές οι παρτίδες του με τον Ταλ (όπου είχε πολύ καλή θέση) στην Ολυμπιάδα του 1962, τον Φίσερ (στο χάντικαπ του 1968) κ.ά. Επίσης, σημαντική η νίκη του επί του Ισλανδού GM Sigurjonsson, στην Ολυμπιάδα του 1972.
• Ο Βυζαντιάδης ήταν καλός παίκτης, παρτίδες του είχαν δημοσιευθεί και στα ρωσικά σκακιστικά περιοδικά, κάτι πολύ σπάνιο για εκείνη την εποχή, γεγονός που έκανε τους Έλληνες της Σοβιετικής Ένωσης περήφανους! Γνωρίζω ότι είχε κάνει καλή εντύπωση και στον Tal και Petrosian, οι οποίοι τον είχαν συναντήσει σε σκακιστικές Ολυμπιάδες.

~ Σχόλια χρηστών στο greekchess.wordpress.com

 Παραπομπές 


Κατηγορία:Έλληνες σκακιστές